Document ID: 32010R1152

UREDBA KOMISIJE (EU) št. 1152/2010
z dne 8. decembra 2010
o spremembi Uredbe (ES) št. 440/2008 o določitvi testnih metod v skladu z Uredbo (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) zaradi prilagoditve tehničnemu napredku
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (1), zlasti člena 13(3) Uredbe,
ob upoštevanju naslednjega:
(1)
Uredba Komisije (ES) št. 440/2008 (2) določa testne metode za ugotavljanje fizikalno-kemijskih lastnosti, toksičnosti in ekološke toksičnosti snovi, ki jih je treba uporabiti v skladu z Uredbo (ES) št. 1907/2006.
(2)
Uredbo (ES) št. 440/2008 je treba posodobiti tako, da se vanjo prednostno vključita novi testni metodi za ugotavljanje dražilnosti oči in vitro, ki jih je pred kratkim sprejel OECD, da se število živali za poskusne namene zmanjša v skladu z Direktivo Sveta 86/609/EGS z dne 24. novembra 1986 o približevanju zakonov in drugih predpisov držav članic o varstvu živali, ki se uporabljajo za poskusne in druge znanstvene namene (3). Posvetovanja z zainteresiranimi stranmi o tem predlogu so bila opravljena.
(3)
Uredbo (ES) št. 440/2008 je zato treba ustrezno spremeniti.
(4)
Ukrepi iz te uredbe so v skladu z mnenjem odbora, ustanovljenega s členom 133 Uredbe (ES) št. 1907/2006 -
SPREJELA NASLEDNJO UREDBO:
Člen 1
V delu B Priloge k Uredbi (ES) št. 440/2008 se v skladu s prilogo k tej uredbi dodata poglavji B.47 in B.48.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je zavezujoča v celoti in se neposredno uporablja v vseh državah članicah.
V Bruslju, 8. decembra 2010

Labels: 7
1
0
6